Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 416

(107) Négy fõ negatív hatásról beszélhetünk a verseny vonatkozásában: (1) az adott piacon más szállítók az adott terméket nem tudják eladni bizonyos vevõknek, és ez a piac kizárásához vezethet általában vagy — árukapcsolás esetén — a kapcsolt áru tekintetében; (2) megmerevíti a piaci részesedéseket és ez elõsegítheti az összejátszást, ha több szállító is alkalmazza; (3) végtermékek forgalmazása esetén az érintett kiskereskedõk csak egy adott márkát fognak árulni és így nem lesz márkák közötti verseny a boltjaikban (üzleten belüli verseny hiánya); (4) árukapcsolás esetén pedig a vevõ esetleg magasabb árat fizet a kapcsolt termékért, mint amit egyébként fizetne. Mindezek a hatások a márkák közötti verseny mérséklésével járhatnak.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes